Ordonanța de Urgență privind anticipatele a fost respinsă de Senat. Actul merge la Camera Deputaţilor, forul decizional.
Senatorii au respins, azi, ordonanţa de urgenţă emisă de Guvernul Orban. OUG pe anticipate prevede creşterea numărului de parlamemtari pentru Diaspora. OUG prevede că cetăţenii vor putea vota la alegerile parlamentare de oriunde s-ar afla.
Senatorii au respins, azi, ordonanţa de urgenţă pentru organizarea alegerilor anticipate, prin care creşterea numărul de parlamentari pentru diaspora. Totodată, ordonanţa arată că alegătorii vor putea vota oriunde se află în ţară la alegerile parlamentare.Proiectul de respingere al ordonanţei a fost votat cu 86 de voturi "pentru" şi 34 de voturi "împotrivă". OUG merge acum la Camera Deputaţilor, care va avea rol de for decizional.Ordonanţa de urgenţă care reglementează organizarea alegerilor anticipate pentru Parlament a fost adoptată pe 3 ianuarie de Guvernul Orban, fără avizele Consiliului Legislativ.Principalele prevederi din OUG sunt: trei zile de vot în Diaspora, dublarea numărului de parlamentari de diaspora.De asemenea, în cazul alegerilor parlamentare anticipate, data desfăşurării acestora se stabileşte cu cel puţin 50 de zile înaintea votării faţă de 90 de zile în prezent, deci se pot organiza anticipate cu 40 de zile mai repede decât in prezent.În plus, alegătorii pot vota oriunde se află în ţară la alegerile parlamentare. Ordonanţa de urgenţă pentru alegerile anticipate a fost publicată, vineri, în Monitorul Oficial, după ce mai întai a ajuns la Senat.